ddrg/super_eurlex huggingface dataset:
KOMMISSIONENS AFGØRELSE

af 30. september 1999

om fastsættelse af de beløb, der er til rådighed i 1999 over den særlige ramme for bistand til traditionelle AVS-bananleverandører (Rådets forordning (EF) nr. 856/1999)

(meddelt under nummer K(1999) 3097)

(1999/706/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 856/1999 af 22. april 1999 om fastlæggelse af en særlig ramme for bistand til traditionelle AVS-bananleverandører(1), særlig artikel 7, og

ud fra følgende betragtninger:

(1) Forordning (EF) nr. 856/1999 fastlægger en særlige ramme for faglig og finansiel bistand for at hjælpe de traditionelle AVS-bananleverandører med at tilpasse sig til de nye markedsvilkår efter de ændringer, der er foretaget i den fælles markedsordning;

(2) artikel 7 i forordningen bestemmer, at Kommissionen på årsbasis fastsætter det maksimalbeløb, der er til rådighed for hver traditionel AVS-leverandør under hensyntagen til de konstaterede forskelle i konkurrenceevnen og bananproduktionens betydning for det pågældende land;

(3) Kommissionens forordning (EF) nr. 1609/1999(2), særlig artikel 3 og 4 fastlægger en nøjagtig metode til udregning af de konstaterede forskelle i konkurrenceevnen og bananproduktionens betydning for det pågældende AVS-land;

(4) artikel 7 i forordning (EF) nr. 1609/1999 bestemmer, at Kommissionen skal foretage en omfordeling af midlerne i de tilfælde, hvor en traditionel AVS-leverandør ikke har anmodet om faglig og finansiel bistand inden for den frist, der er fastsat i artikel 1, stk. 1, eller hvor de forelagte programmer ikke er i overensstemmelse med den langsigtede strategi, der er fastlagt i artikel 1, stk. 2, i forordningen;

(5) Kommissionens medlem med ansvar for udvikling bemyndiges til på Kommissionens vegne at undertegne en finansieringsaftale vedrørende de i denne afgørelse nøjagtigt fastsatte midler -

TRUFFET FØLGENDE AFGØRELSE:

Artikel 1

De beløb, der er til rådighed for de enkelte traditionelle AVS-leverandører, er anført i bilaget til denne afgørelse. Det drejer sig om vejledende beløb, der ikke indebærer nogen forpligtelse over for de pågældende traditionelle AVS-leverandører.

Artikel 2

Kommissionens medlem med ansvar for udvikling bemyndiges til på Kommissionens vegne at omfordele de midler, der er anført i bilaget til denne afgørelse, jf. artikel 7 i forordning (EF) nr. 1609/1999.

Artikel 3

Kommissionens medlem med ansvar for udvikling bemyndiges til på Kommissionens vegne at undertegne en finansieringsaftale med hver enkelt traditionel AVS-leverandør om den nøjagtige størrelse af de midler, der vil blive stillet til rådighed, på basis af en årlig handlingsplan for investeringer.

Udfærdiget i Bruxelles, den 30. september 1999.

På Kommissionens vegne

Poul NIELSON

Medlem af Kommissionen

(1) EFT L 108 af 27.4.1999, s. 2.

(2) EFT L 190 af 23.7.1999, s. 14.

BILAG

Vejledende beløb, der i 1999 er til rådighed for hver traditionel AVS-bananleverandør

>TABELPOSITION>
KOMMISSIONENS BESLUTNING

af 29. oktober 1999

om visse beskyttelsesforanstaltninger vedrørende hovdyr fra Amerikas Forenede Stater

(meddelt under nummer K(1999) 3614)

(EØS-relevant tekst)

(1999/707/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 1, og

ud fra følgende betragtninger:

(1) Der er i Amerikas Forenede Stater konstateret tilfælde af West Nile feber hos mennesker og dyr i staten New York; virusens tilstedeværelse er blevet bekræftet hos fugle i New York City, staten New York, Connecticut og New Jersey samt i vektorinsekter i New York City og Connecticut;

(2) denne sygdoms forekomst kan udgøre en fare for menneskers sundhed og hovdyr i EF;

(3) Det er nødvendigt hurtigt at træffe beskyttelsesforanstaltninger på EF-plan over for indførsel af hovdyr fra Amerikas Forenede Stater;

(4) indtil der foreligger yderligere oplysninger fra de amerikanske myndigheder, bør der anvendes supplerende betingelser ved midlertidig inførsel af registrerede heste, genindførsel af registrerede heste efter midlertidig udførsel og indførsel af hovdyr fra Amerikas Forenede Stater -

VEDTAGET FØLGENDE BESLUTNING:

Artikel 1

1. Ved midlertidig indførsel af registrerede heste, genindførsel efter midlertidig udførsel af registrerede heste og indførsel af hovdyr fra Amerikas Forenede Stater kræves der er tillægscertificat, som er underskrevet af de kompetente, centrale amerikanske veterinærmyndigheder.

2. Det i stk. 1 omhandlede certificat skal indeholde følgende garantier:

- hovdyrene har inden for de foregående 15 døgn ikke været holdt i New York City eller staterne New York, Connecticut og New Jersey

- hovdyrene har ikke været i kontakt med andre hovdyr, som har været holdt i sygdomsramte bedrifter inden for de foregående 15 døgn.

Artikel 2

Medlemsstaterne ændrer de foranstaltninger, de anvender over for Amerikas Foreneder Stater, for at efterkomme denne beslutning.

De underretter Kommissionen herom.

Artikel 3

Denne beslutning anvendes indtil den 31. januar 2000

Artikel 4

Denne beslutning er rettet til medlemsstaterne

Udfærdiget i Bruxelles, den 29. oktober 1999.

På Kommissionens vegne

David BYRNE

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.
KOMMISSIONENS BESLUTNING

af 19. oktober 1999

om fastsættelse af fristerne for indsendelse af resultaterne af basisundersøgelserne i 1999/2000 af landbrugsbedrifternes struktur til De Europæiske Fællesskabers Statistiske Kontor

(meddelt under nummer K(1999) 3352)

(1999/714/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 571/88 af 29. februar 1988 om tilrettelæggelse af en række fællesskabsundersøgelser af landbrugsbedrifternes struktur(1), senest ændret ved Kommissionens beslutning 98/377/EF(2), særlig punkt 5 i bilag II, og

ud fra følgende betragtninger:

(1) Ifølge punkt 5 i bilag II til forordning (EØF) nr. 571/88 skal der efter fremgangsmåden i forordningens artikel 15 fastsættes en frist for medlemsstaternes indsendelse af individuelle undersøgelsesdata til De Europæiske Fællesskabers Statistiske Kontor, og den fælles kode, der skal anvendes til indsendelsen af data, udarbejdes af De Europæiske Fællesskabers Statistiske Kontor i samråd med medlemsstaterne;

(2) på grund af den betydning, resultaterne af strukturundersøgelsen har for den fælles landbrugspolitik, og på grund af den stigende efterspørgsel efter ajourførte data er det nødvendigt at udføre edb-behandlingen af undersøgelsesdataene og at indsende dem til De Europæiske Fællesskabers Statistiske Kontor så hurtigt som muligt;

(3) ved fastsættelsen af fristerne for indsendelse af undersøgelsesresultaterne til De Europæiske Fællesskabers Statistiske Kontor skal der tages hensyn til, at tidsplanen for udførelsen af undersøgelsesarbejdet varierer fra den ene medlemsstat til den anden;

(4) de i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -

VEDTAGET FØLGENDE BESLUTNING:

Artikel 1

Medlemsstaterne indsender de individuelle data fra undersøgelserne af landbrugsbedrifternes struktur, der gennemføres i henhold til artikel 2, stk. 1, i forordning (EØF) nr. 571/88, til De Europæiske Fællesskabers Statistiske Kontor under anvendelse af en fælles kode, der udarbejdes af De Europæiske Fællesskabers Statistiske Kontor i samråd med medlemsstaterne.

Artikel 2

Medlemsstaterne indsender undersøgelsesresultaterne af strukturundersøgelserne i 1999/2000 senest på følgende datoer:

>TABELPOSITION>

Artikel 3

Denne beslutning er rettet til medlemsstaterne.

Udfærdiget i Bruxelles, den 19. oktober 1999.

På Kommissionens vegne

Pedro SOLBES MIRA

Medlem af Kommissionen

(1) EFT L 56 af 2.3.1988, s. 1.

(2) EFT L 168 af 13.6.1998, s. 29.
KOMMISSIONENS BESLUTNING

af 15. november 1999

om ændring af beslutning 98/587/EF om finansiel støtte fra Fællesskabet til driften af visse EF-referencelaboratorier på veterinærområdet

(meddelt under nummer K(1999) 3752)

(Kun den spanske, den danske, den tyske, den engelske, den franske, den italienske, den nederlandske og den svenske udgave er autentiske)

(1999/764/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 1258/1999(2), særlig artikel 28, stk. 2, og

ud fra følgende betragtninger:

(1) Ved Kommissionens beslutning 98/587/EF af 9. oktober 1998 om finansiel støtte fra Fællesskabet til driften af visse EF-referencelaboratorier på veterinærområder(3), senest ændret ved beslutning 1999/53/EF(4), er der fastsat bestemmelser om finansiel støtte til visse EF-referencelaboratorier;

(2) af budgetmæssige grunde kræver finansiel støtte fra Fællesskabet som fastsat i beslutning 98/587/EF forelæggelse af bilag; kravene i forbindelse med disse bilag er anført i nævnte beslutning;

(3) der er blevet fremsat en anmodning om en forlængelse af perioden til forelæggelse af bilag;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 16, litra b), i beslutning 98/587/EF ændres "tre" til "fem".

Artikel 2

Denne beslutning er rettet til Kongeriget Danmark, Forbundsrepublikken Tyskland, Kongeriget Spanien, Den Franske Republik, Den Italienske Republik, Kongeriget Nederlandene, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 15. november 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 19.

(2) EFT L 160 af 26.6.1999, s. 103.

(3) EFT L 282 af 20.10.1998, s. 73.

(4) EFT L 17 af 22.1.1999, s. 54.
KOMMISSIONENS BESLUTNING

af 15. november 1999

om ændring af beslutning 96/519/EF om EF-tilskud til drift af EF-referencelaboratoriet for påvisning af restkoncentrationer Rijksinstituut voor de Volksgezondheid en Milieuhygiëne (RIVM), Bilthoven, Nederlandene

(meddelt under nummer K(1999) 3753)

(Kun den nederlandske udgave er autentisk)

(1999/765/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 1258/1999(2), særlig artikel 28, stk. 2, og

ud fra følgende betragtninger:

(1) Ved Kommissionens beslutning 96/519/EF af 29. juli 1996 om EF-tilskud til drift af EF-referencelaboratoriet for påvisning af restkoncentrationer Rijksinstituut voor de Volksgezondheid en Miliehygiëne (RIVM), Bilthoven, Nederlandene(3) blev det fastsat, at EF yder tilskud til det pågældende referencelaboratorium;

(2) for at EF kan yde det i beslutning 96/519/EF fastsatte tilskud skal der af budgetmæssige grunde fremlægges dokumentation; kravene til dokumentationen er fastsat i beslutningen;

(3) der er anmodet om forlængelse af perioden for indsendelse af dokumentation;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4 i beslutning 96/519/EF ændres "1. oktober 98" til "1. maj 1999".

Artikel 2

Denne beslutning er rettet til Kongeriet Nederlandene.

Udfærdiget i Bruxelles, den 15. november 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 19.

(2) EFT L 160 af 26.6.1999, s. 103.

(3) EFT L 217 af 28.8.1996, s. 10.
KOMMISSIONENS BESLUTNING

af 8. november 1999

om ændring af beslutning 98/393/EF af 19. maj 1998 om økonomisk støtte fra Fællesskabet til oplagring i Frankrig, Italien og Det Forenede Kongerige af antigen til fremstilling af mund- og klovesygevacciner

(meddelt under nummer K(1999) 3608)

(Kun den engelske udgave er autentisk)

(EØS-relevant tekst)

(1999/761/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 94/370/EF(2), særlig artikel 14, og

ud fra følgende betragtninger:

(1) I henhold til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevaccine(3) er oprettelsen af antigenbanker et led i Fællesskabets tiltag med henblik på at oprette fællesskabsreserver af mund- og klovesygevaccine;

(2) ifølge artikel 3 i samme beslutning udpeges bl.a. "Institute for Animal Health", Pirbright, Det Forenede Kongerige, som antigenbank til opbevaring af fællesskabsreserver af antigener til mund- og klovesygevacciner;

(3) i overensstemmelse med artikel 4 i Kommissionens beslutning 98/393/EF af 19. maj 1998 om økonomisk støtte fra Fællesskabet til oplagring i Frankrig, Italien og Det Forenede Kongerige af antigen til fremstilling af mund- og klovesygevacciner(4) betales Fællesskabets støtte på grundlag af dokumentation, der skal forelægges Kommissionen før den 1. marts 1999;

(4) af tekniske grunde har "Institute for Animal Health" i Pirbright forelagt den krævede dokumentation den 1. juni 1999; datoen "den 1. marts 1999" i nævnte artikels stk. 2 bør ændres, for at støtten kan udbetales;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4, stk. 2, i beslutning 98/393/EF ændres datoen "den 1. marts 1999" til "den 1. juli 1999".

Artikel 2

Denne beslutning er rettet til Det Forenede Kongerige Storbritannien og Nordirland.

Udfærdiget i Bruxelles, den 8. november 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 19.

(2) EFT L 168 af 2.7.1994, s. 31.

(3) EFT L 368 af 31.12.1991, s. 21.

(4) EFT L 176 af 20.6.1998, s. 25.
RÅDETS AFGØRELSE

af 15. november 1999

om beskikkelse af et tysk medlem af Regionsudvalget

(1999/756/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget, og

ud fra følgende betragtning:

Der er blevet en plads ledig som medlem af Regionsudvalget, efter at Otto Kretschmer er trådt tilbage som tysk medlem, hvilket Rådet blev underrettet om den 9. november 1999;

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Jürgen Gnauck beskikkes som medlem af Regionsudvalget som efterfølger for Otto Kretschmer for den resterende del af mandatperioden, dvs. indtil den 25. januar 2002.

Udfærdiget i Bruxelles, den 15. november 1999.

På Rådets vegne

T. HALONEN

Formand

(1) EFT L 28 af 4.2.1998, s. 19.
KOMMISSIONENS BESLUTNING

af 28. juli 1999

om beskyttelsesforanstaltninger over for infektiøs lakseanæmi hos laksefisk i Norge

(meddelt under nummer K(1999) 2444)

(EØS-relevant tekst)

(1999/766/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(3), senest ændret ved direktiv 96/43/EF, særlig artikel 19, stk. 7, og

ud fra følgende betragtninger:

(1) Som følge af et udbrud af infektiøs lakseanæmi (ISA) i Norge traf Kommissionen beskyttelsesforanstaltninger ved beslutning 97/586/EF(4) for at forhindre indslæbning af denne sygdom i EF; foranstaltningerne omfatter forbud mod indførsel af levende laks og skærpede betingelser for indførsel af laksefiskeprodukter til konsum; disse foranstaltninger udløb den 30. juni 1999;

(2) de norske myndigheder har været i stand til at begrænse antallet af udbrud ved at gennemføre sygdomsbekæmpende foranstaltninger over en længere periode; betingelserne i beslutning 97/586/EF kan derfor ændres, så de kommer til at stå i rimeligt forhold til den pågældende risiko;

(3) når det gælder laksefiskeprodukter til konsum, kan foranstaltningerne begrænses til de områder i Norge, som de norske myndigheder har fastsat restriktioner for; der bør dog fortsat være forbud mod handel med levende laksefisk;

(4) disse foranstaltninger må tages op til fornyet overvejelse på baggrund af sygdommens udvikling;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Medlemsstaterne tillader kun import af slagtet, ikke-renset laks (Salmo salar), havørred og regnbueørred med oprindelse i Norge mod forelæggelse af det sundhedscertifikat, der er vist i bilaget.

2. Medlemsstaterne forbyder import af levende laksefisk (Salmonidae) samt rogn og mælke deraf.

Artikel 2

Uanset artikel 1 kan medlemsstaterne tillade indførelse af prøver til videnskabelige formål.

Artikel 3

Medlemsstaterne ændrer de foranstaltninger, de anvender i samhandelen, for at efterkomme denne beslutning. De underretter straks Kommissionen herom.

Artikel 4

Denne beslutning anvendes indtil den 1. juli 2000. Dog tages kravet i artikel 1, stk. 2, op til fornyet overvejelse inden den 31. december 1999.

Artikel 5

Denne beslutning er rettet til medlemsstaterne.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 373 af 31.12.1990, s. 1.

(4) EFT L 238 af 29.8.1997, s. 41.

BILAG

>PIC FILE= "L_1999302DA.002502.EPS">
KOMMISSIONENS BESLUTNING

af 5. november 1999

om ændring af beslutning 97/217/EF om grupper af tredjelande, der kan benytte sundheds- og hygiejnecertifikaterne i forbindelse med indførsel af kød af vildtlevende vildt, kød af opdrættet vildt og kaninkød fra tredjelande

(meddelt under nummer K(1999) 3584)

(EØS-relevant tekst)

(1999/758/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(1), senest ændret ved direktiv 97/79/EF(2), særlig artikel 10, stk. 2, og

ud fra følgende betragtninger:

(1) Ved Kommissionens beslutning 97/217/EF(3), senest ændret ved beslutning 98/648/EF(4), blev det fastsat, hvilke grupper af tredjelande eller dele af tredjelande, der kan benytte sundheds- og hygiejnecertifikaterne i forbindelse med indførsel af kød af vildtlevende vildt, kød af opdrættet vildt og kaninkød fra tredjelande;

(2) ifølge de oplysninger, der er til rådighed for Det Europæiske Fællesskab, tyder det på, at Ny Kaledonien er dækket af tilstrækkeligt velstrukturerede og velorganiserede veterinærtjenester;

(3) de ansvarlige veterinærmyndigheder i Ny Kaledonien har bekræftet, at landet i de sidste 24 måneder har været fri for mund- og klovesyge;

(4) der er ikke foretaget vaccinationer mod denne sygdom i de sidste tolv måneder;

(5) de ansvarlige veterinærmyndigheder i Ny Kaledonien har forpligtet sig til at underrette Kommissionen og medlemsstaterne pr. telex eller telefax inden 24 timer, hvis de konstaterer tilfælde af ovennævnte sygdom eller beslutter at vaccinere imod den;

(6) import af kød af opdrættet klovbærende vildt, undtagen svin, fra Ny Kaledonien kan tillades;

(7) det er derfor nødvendigt at ændre beslutning 97/217/EF;

(8) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/217/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 5. november 1999.

På Kommissionens vegne

David BYRNE

Medlem af Kommissionen

(1) EFT L 62 af 15.3.1993, s. 49.

(2) EFT L 24 af 30.1.1998, s. 31.

(3) EFT L 88 af 3.4.1997, s. 201.

(4) EFT L 308 af 18.11.1998, s. 42.

BILAG

Grupper af tredjelande, der kan benytte sundheds- og hygiejnecertifikaterne i beslutning 97/218/EF, 97/219/EF og 97/220/EF

>TABELPOSITION>
KOMMISSIONENS BESLUTNING

af 5. november 1999

om indførsel af visse animalske produkter fra Ny Kaledonien og om ændring af Rådets beslutning 79/542/EØF

(meddelt under nummer K(1999) 3585)

(EØS-relevant tekst)

(1999/759/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 3, og

ud fra følgende betragtninger:

(1) Ved Rådets beslutning 79/542/EØF(3), senest ændret ved Kommissionens beslutning 99/301/EF(4), blev der opstillet en liste over tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter;

(2) ifølge de oplysninger, Det Europæiske Fællesskab råder over, er Ny Kaledonien dækket af tilstrækkeligt godt strukturerede og organiserede veterinærtjenester; Ny Kaledonien kan derfor optages på listen over lande og områder, hvorfra medlemsstaterne tillader indførsel af kød af vildtlevende dyr;

(3) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Del 1 i bilaget til beslutning 79/542/EØF afløses af bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 5. november 1999.

På Kommissionens vegne

David BYRNE

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 146 af 14.6.1979, s. 15.

(4) EFT L 117 af 5.5.1999, s. 52.

BILAG

">TABELPOSITION>

Indførslerne skal opfylde de krav, der gælder for dyresundhed og folkesundhed

DEL 1

>PIC FILE= "L_1999300DA.003102.EPS">

>PIC FILE= "L_1999300DA.003201.EPS">

>PIC FILE= "L_1999300DA.003301.EPS">

>PIC FILE= "L_1999300DA.003401.EPS">"